laion/Wikipedia-Exotic huggingface dataset:
Pärtel Piirimäe

Pärtel Piirimäe (sündinud 10. mail 1972) on eesti ajaloolane, kes on keskendunud varauusaegse riikluse ja ideedeajaloo uurimisele ja õpetamisele. Alates 2017. aastast on ta Tartu Ülikooli mõtteloo professor. Aastatel 2006–2019 oli Piirimäe Ajaloolise Ajakirja peatoimetaja. Alates 2008. aastast oli ta ajaloo ja arheoloogia instituudi uusima aja ajaloo õppetooli dotsent. 2007. aasta 10. jaanuaril kaitses Piirimäe Cambridge'i ülikoolis doktoritöö teemal "Õiglane sõda teoorias ja praktikas: Rootsi sõdade õigustamine suurvõimu perioodil". Tema juhendaja oli Peter Burke. Pärtel Piirimäe kuulus aastatel 1993–2012 Reformierakonda. Ta on alates aastast 2023 erakond Eesti 200 liige. 2021. aastast on ta Tartu linnavolikogu liige. Ta kandideeris 2023. aasta valimistel Riigikokku, kogus valimisringkonnas nr 10 (Tartu linn) 381 häält ning ei osutunud valituks. 2021 Tartu Ülikooli aumärk Maaisandad, seisused ja maapäev: Vana-Liivimaa riiklusest Wolter von Plettenbergi perioodil (1494-1535). Magistritöö. Juhendaja Jüri Kivimäe. Tartu, 1998. Käsikiri Tartu Ülikooli Raamatukogus. Inimene, ühiskond, kultuur. 2, Keskaeg ja varauusaeg: XI klassi ajalooõpik. Kaasautor. Koostaja: Helmut Piirimäe. Tallinn: Koolibri, 2000. 2. trükk aastal 2005. The Just War in Theory and Practice. Legitimations of Sweden's Conflicts during the Great Power Period. Doktoritöö. Juhendaja Peter Burke. Cambridge, 2007. Pärtel Piirimäe isa oli ajaloolane Helmut Piirimäe ja ema on kunstiajaloolane Krista Piirimäe. Ka tema abikaasa Eva Piirimäe ja vend Kaarel Piirimäe on ajaloolased. Tema vend Kristjan Piirimäe on hüdrobioloog ja õde Triinu Peters on põllumajandusteadlane. Piirimäe tegeleb pikamaajooksuga. 2011. aastal lõpetas ta Frankfurdi maratoni ajaga 2:47:57. 2021. aastal lõpetas ta Tallinna Maratoni poolmaratoni distantsi tulemusega 1:19:21. Kuulub Eesti Üliõpilaste Seltsi. https://tartu.ee/et/volikogu/liikmed Delfi. (2023). Riigikogu valimiste tulemused 2023. Delfi, 6. märts. Kasutatud 12.03.2023, https://www.delfi.ee/leht/valimised2023/tulemused "Tartu Ülikooli aumärgi kavalerid". Tartu Ülikool. Vaadatud 9.12.2022. marathon100.com Pärtel Piirimäe Eesti Teadusinfosüsteemis Pärtel Piirimäe Uusima aja õppetooli kodulehel
Livnõ

Livnõ on linn Venemaal Orjoli oblastis, Livnõ rajooni keskus. Asub Sosna jõe kaldal. Livnõd on mainitud 1177. aastal, kuid asula hävitasid mongolid 13. sajandil. 1571 rajati linn uuesti. 1592. aastal rajati linna klooster. Tänapäeval on linnas masina- ja toiduainetetööstuse ettevõtted. Livnõ mitteametlik koduleht
Guy Drut

Guy Drut (sündinud 6. detsembril 1950 Oignies's) on Prantsusmaa endine kergejõustiklane (110 m tõkkejooksja). 1972 Münchenis hõbemedal 13,34 1976 Montréalis olümpiavõitja 13,30 1974 Roomas Euroopa meister 13,40
Sosna

Sosna (vene Cосна, Быстрая Сосна) on jõgi Venemaal. Saab alguse Kesk-Vene kõrgustikult Orjoli oblastis ja voolab alguses lõunasse, pöörab siis itta ja kirdesse ning suubub paremalt Doni jõkke. Pikkus 296 km, valgla 17 400 km². Suuremad jõe ääres asuvad linnad on Livnõ ja Jelets.
Bandundu

Bandundu on sadamalinn Kongo DV-s Kwilu provintsis. Asub koha lähedal, kus Kwilu jõgi suubub Kasai jõkke. Linna varasem nimi oli Banningville. 2015. aastani oli Bandundu provintsi halduskeskus. Linn jaguneb 3 halduslikuks linnaosaks: Basoko, Disasi ja Mayoyo.
Yamaguchi

Yamaguchi (jaapani 山口) on linn Jaapanis, Yamaguchi prefektuuri keskus. Asub Honshū lõunaosas. Linnaõigused sai 1929. aastal. Linnapiire on korduvalt halduslikult muudetud. 1. oktoobril 2005 liideti Yamaguchiga Tokuji linn ja Yoshiki ringkond. Viimati liideti 2010. aastal Atō linn. Yamaguchi on elektroonikatööstuse keskus. Linnas on budistlik Rurikōji tempel viiekorruselise pagoodiga ning katoliku katedraal. 山口県/統計分析課/人口・人口移動統計調査(令和3年3月1日現在), vaadatud 25.03.2021. Yamaguchi koduleht
Ube

Ube on linn Jaapanis Yamaguchi prefektuuris. Linnaõigused sai 1921. aastal. Ube on endine söekaevanduslinn. Tänapäeval toodetakse muu hulgas väetisi, tsementi ja terast. Linnas asub keemiakontsern Ube Industries. 山口県/統計分析課/人口・人口移動統計調査(令和3年3月1日現在), vaadatud 25.03.2021. Ube koduleht (jaapani ja inglise keeles)
Annelie Ehrhardt

Annelie Ehrhardt (sündinud 18. juunil 1950 Ohrslebenis) on endise Saksa DV naiskergejõustiklane (100 m tõkkejooks) 1972 olümpiavõitja (12,59) 1971 hõbemedal (12,94) 1974 Euroopa meister (12,66) 12,5 15. juuni 1972 Potsdam 12,3 22. juuli 1973 Dresden Elektrooniline ajavõtt 12.59 8. september 1972 München
Hōfu

Hōfu (jaapani 防府) on linn Jaapanis Yamaguchi prefektuuris. Asub Honshū lõunaosas Seto kaldal. Linnaõigused sai 1936. aastal. Linnas on suur Mazda autotehas. 山口県/統計分析課/人口・人口移動統計調査(令和3年3月1日現在), vaadatud 25.03.2021. Hōfu koduleht (jaapani, inglise ja korea keeles)
Iwakuni

Iwakuni (jaapani keeles 岩国) on linn Jaapanis Yamaguchi prefektuuri idaosas. Linnaõigused sai 1940. aastal. 2006. aastal liideti linnaga Hongo, Kuga, Mikawa, Miwa, Nishiki, Shuto ja Yu omavalitsus. Iwakunis asuvad Kintai sild ja Iwakuni loss. 山口県/統計分析課/人口・人口移動統計調査(令和3年3月1日現在), vaadatud 25.03.2021. Iwakuni koduleht (jaapani ja inglise keeles)
Shinjuku

Shinjuku [š'indžuku] on üks 23 eriringkonnast Jaapanis Tōkyōs. Shinjuku on tähtis äri- ja halduskeskus. Seal asub palju kaubanduskeskusi, elektroonikapoode, hotelle ja restorane. Ringkonnas asuvad Shinjuku raudteejaam, Tōkyō prefektuurivalitsuse hoone ja Waseda ülikool. Shinjuku eriringkond moodustati 1947. aastal Yotsuya, Ushigome ja Yodobashi ringkonna liitmise teel. Ichigaya　(市ヶ谷) Kabukichō (歌舞伎町) Nishi-Shinjuku (西新宿) Ōkubo (大久保) Shinanomachi　(信濃町) Takadanobaba (高田馬場) Yotsuya (四谷) 新宿区について（名前の由来・歴史・地勢）：新宿区 平成29年全国都道府県市区町村別面積調 13 東京都 https://www.gsi.go.jp/KOKUJYOHO/MENCHO/backnumber/GSI-menseki20210101.pdf Population by District, vaadatud 15.07.2022. Shinjuku koduleht
Tōkyō prefektuurivalitsuse hoone

Tōkyō prefektuurivalitsuse hoone (jaapani 東京都庁舎, Tōkyō-to Chōsha) on pilvelõhkuja Jaapanis Tōkyōs Shinjuku ringkonnas. Hoones asuvad Tōkyō prefektuuri valitsusasutused. See oli 243 meetriga Tōkyō kõrgeim hoone alates valmimisest 1991. aastal 2006. aastani, mil valmis Tōkyō Midtown. Hoone jaguneb kolmeks omavahel ühendatud osaks, millest igaüks moodustab linnakvartali; hoonel nr 1 on 51 korrust, neist 3 maa all. 45. korrusel asuvad vaateplatvormid on huvilistele tasuta avatud. Arhitekt on Kenzō Tange. Ulmelise välimuse tõttu on hoonet sageli kujutatud anime- ja ulmefilmides.
Lee Evans (jooksja)

Lee Edward Evans [lii 'eduard 'evanz] (25. veebruar 1947 Madera (California) – 19. mai 2021) oli USA kergejõustiklane (400 m jooksja), 1968. aasta kahekordne olümpiavõitja. 1966. aastal, pärast keskkooli lõpetamist tuli ta USA meistriks 440 jardi jooksus (402 m). USA meistriks tuli ta ka kolmel järgmisel aastal, lisaks tuli ta 1968. aastal USA üliõpilaste meistriks. Esimese maailmarekordi tegi ta 1966, kui osales USA 4×400 m teatejooksumeeskonnas, mis esimest korda purustas 3 minuti piiri (2.59,6). Järgmisel aastal püstitas ta Fresnos 4×200 jardi teatejooksu maailmarekordi (1.22,1). 1968. aasta suveolümpiamängudel Méxicos võitis ta 400 m jooksu (43,86) ja ankrumehena 4×400 m teatejooksu (2.56,1). Mõlemad tulemused olid maailmarekordid, mis püsisid üle 20 aasta, teatejooksu tulemus isegi kauem kui Robert Beamoni 8.90 kaugushüppes. 400 meetri jooksus sai USA kolmikvõidu. 1972. aastal tuli Evans küll USA meistriks, ent olümpia katsevõistlustel jäi alles neljandaks. Selletõttu arvati ta olümpiakoondisse ainult 4×400 meetri teatejooksus ankrumehena. Kuid 400 meetri jooksu medalimehed Vincent Matthews ja Wayne Collett diskvalifitseeriti ebasportliku käitumise pärast autasustamistseremoonial, üks sportlane sai vigastada ning USA 6 ülesantud mehest oli ainult 3 järel, mistõttu teatemeeskond ei saanud osaleda. Seejärel hakkas Evans elukutseliseks sportlaseks. 1980. aastal anti talle amatööri õigused tagasi, ent ta oli kunagise vormi minetanud ja suutis 400 m joosta vaid 46,5-ga. Lee Evans (jooksja) veebisaidil Olympedia (inglise) Kergejõustik 1968. aasta suveolümpiamängudel
Aasiku

Aasiku ehk Tikapesa (vene keeles Тикопись, soome keeles Asikka) on küla Venemaal Leningradi oblastis Kingissepa rajoonis Opolje külaasunduses. Asub Kingissepast 6 km kirdes. Külas on elektriraudtee peatus. Aasiku oli eesti asundus. Esimesed asunikud saabusid sinna 1898. aastal. 1917. aastal elas seal 150 perekonda. Küla juures asus Pihkva–Narva raudtee Tikopisi raudteepeatus. 1926. aastal elas seal 129 perekonda, 567 elanikku (eestlasi 108 perekonda, 464 elanikku; venelasi 18 perekonda, 90 elanikku). Aasikul on sündinud kirjanik Veera Saar ja soome misjonär Martti Rautanen. 1918–1920 töötas seal õpetajana Joann Kadarik. "Eesti asundused ja asupaigad Wenemaal[alaline kõdulink]". Kokku seadnud August Nigol. Tartu: Eesti Kirjastuse-Ühisuse "Postimehe" trükk, 1918, lk 19 Venemaa Teaduste Akadeemia Arhiiv Peterburis, 135-3-92
Delhi liiduterritoorium

Delhi on India rahvuslik pealinnaterritoorium. Jaguneb 9 ringkonnaks: Põhja-Delhi, Kesk-Delhi, Kirde-Delhi, Ida-Delhi, Lõuna-Delhi, New-Delhi, Edela-Delhi, Lääne-Delhi ja Loode-Delhi. Pealinnaterritooriumi suuremad linnad on 2001. aasta rahvaloenduse andmeil: Delhi valitsuslehekülg
Igavese pakase vöö

Igavese pakase vöö on Maa soojusvöö, mille piiriks on kõige soojema kuu samatemperatuurijooned 0 °C ekvaatori poolt. Seal on kogu aasta jooksul õhutemperatuurid väga madalad, päevad lühikesed ja ööd pikad. Kuni poolaastani esinevad polaarpäev ja polaaröö. See soojusvöö hõlmab Arktika keskosa ja peaaegu kogu Antarktise mandri territooriumi. Palavvöö Parasvöö Külmvöö
Paul Ereng

Paul Ereng (sündinud 22. augustil 1967 Trans Nzoias Kitale lähistel Keenias) on Keenia kergejõustiklane (400 ja 800 m jooksja). 1988 olümpiavõitja (800 m jooks; 1.43,45)
Pikaljovo

Pikaljovo on linn Venemaal Leningradi oblastis Boksitogorski rajoonis. Asub Peterburi–Vologda raudtee ääres. Asula tekkis 1932. aastal tsemenditehase juurde. Linnaõigused sai 1954. aastal. Elanike arv oli 2010. aasta rahvaloenduse andmetel 21 567. Linnas on koduloomuuseum. Pikaljovos on pedagoogikakolledž ja viis keskkooli. Pikaljovo on Maardu sõpruslinn. 2010. aasta rahvaloenduse andmed Pikaljovo portaal
Tartu skulptuuride loend

Tartu skulptuurid
Barbara Ferrell

Barbara Ferrell (sündinud 28. juulil 1947 Mississippi osariigis Hattiesburgis) on USA naiskergejõustiklane (100 m ja 200 m jooksja). 1968 olümpiavõitja 4×100 m (42,88) ja hõbemedal 100 m (11,15) 200 m 22,94 17. oktoober 1968 México 22,86 17. oktoober 1968 México 4×100 m 43,4 19. oktoober 1968 México (Barbara Ferrell, Margaret Bailes, Mildrette Netter, Wyomia Tyus) 42,8 20. oktoober 1968 México (Ferrell, Bailes, Netter, Tyus)
Tartu muuseumide loend

Tartu muuseumide loend loetleb muuseume, mis asuvad Tartus. A. Le Coqi Õllemuuseum (eramuuseum) Teaduskeskus Ahhaa Tartu tähetorn (Tartu Ülikooli muuseumi allasutus) Baeri muuseum Eesti Kirjandusmuuseum (teadusasutus, mitte klassikaline muuseum) Eesti Lennundusmuuseum (väljaspool linna piiri, kuid linnaga tihedalt seotud) Eesti Pimedate Muuseum (eramuuseum) Eesti Rahva Muuseum Eesti Rahva Muuseumi peahoone Eesti Rahva Muuseumi endine peamaja Eesti Rahva Muuseumi endine näitusemaja Eesti Rahva Muuseumi Postimuuseum (endine Eesti Postimuuseum) Eesti Rahva Muuseumi Raadi park Eesti Spordi- ja Olümpiamuuseum Kaitseväe Akadeemia muuseum Skulptor Endel Taniloo kortermuuseum (eramuuseum) Tartu Kunstimaja Tartu Kunstimuuseum Tartu Linnaajaloo Muuseumid Tartu Linnamuuseum Laulupeomuuseum KGB kongide muuseum Oskar Lutsu majamuuseum Tartu linnakodaniku muuseum Tartu Mänguasjamuuseum Tartu Ülikooli muuseum (varem Tartu Ülikooli Ajaloo Muuseum) Tartu Ülikooli Loodusmuuseum (selle all tegutsevad ka zooloogia- ja geoloogiamuuseum) Tartu Ülikooli Botaanikaaed Tartu Ülikooli kunstimuuseum (varem Tartu Ülikooli Klassikalise Muinasteaduse Muuseum, nüüd Tartu Ülikooli muuseumi osa) TYPA trüki- ja paberikunstikeskus (eramuuseum, varem trükimuuseum ja paberimuuseum) Anton Starkopfi ateljeemuuseum (1972–1997) Dmitri Iljitš Uljanovi kortermuuseum (hiljem Tudengimuuseum, 1982–1997) Karl Ristikivi muuseum (1989–2007)
Managua

Managua on Nicaragua pealinn, Managua departemangu halduskeskus ja riigi suurim linn. Asub riigi lääneosas Managua järve lõunakaldal 45 km kaugusel Vaiksest ookeanist 55 m kõrgusel merepinnast. Linn asutati 16. sajandil indiaanlaste küla kohale. 1852. aastast on ta Nicaragua pealinn. 1931. ja 1972. aasta maavärinates hävis suur osa linnast. Maavärin 1972. aastal purustas pealinna maani maha ja edasised sündmused – diktatuur, revolutsioon ning kodusõda – ei võimaldanud taastamistööd ette võtta. Managualased harjusid hooneteta ja praktiliselt ka tänavateta linnaga ning seal keeb vilgas elu ning majandustegevus. 1998. aastal põhjustas suuri purustusi orkaan Mitch. Managua on riigi maanteede sõlmpunkt. Linna lähedal asub Augusto C. Sandino rahvusvaheline lennujaam. 2005 Nicaraguan census Managua koduleht
Tsentraliseeritud riik

Tsentraliseeritud riik on tugeva keskvõimuga riik, mille üksikutel osadel on vähene otsustamisõigus. Enamik otsuseid langetatakse pealinnas.
Nicaragua järv

Nicaragua järv (ka Cocibolca järv või Granada järv; hispaania Lago de Nicaragua, Lago Cocibolca, Mar Dulce, Gran Lago, Gran Lago Dulce või Lago de Granada) on Kesk-Ameerika suurim järv. Asub Nicaragua lõunaosas. Järve pindala on 8264 km², paikneb loode–kagusuunaliselt ja on 177 km pikk. Suurim sügavus on 26 m, veetase 32 m üle merepinna. Kuigi järv on mageveeline, elab seal mitut liiki ookeanikalu, kes on kohastunud sealse mageda veega, näiteks mõõkkala ja mitmed haid. Arvatavasti oli järv kunagi Vaikse ookeani laht. Järv on Tipitapa jõe kaudu ühenduses Managua järve ja San Juani jõe kaudu ühenduses Kariibi merega. Järve ääres asub Granada linn. Järves on üle 400 saare, neist suuremad on Ometepe ja Zapatera. Nicaragua järv Youtube's
Johan Skytte monument

Johan Skytte monument on Tartu Ülikooli rajaja Johan Skytte auks loodud monument, mis asub Tartus Riigikohtu hoone ees. Pitsatikujulise monumendi autor on skulptor Tiiu Kirsipuu. Monumendi avas 5. oktoobril 2007 Rootsi kuninganna Silvia.
Paabeli vangipõlv

Paabeli vangipõlv ehk Paabeli pagendus on ajajärk Iisraeli ajaloos, mis algas juutide küüditamisega Paabelisse 597. aastal eKr Nebukadnetsar II ajal ja lõppes, kui 539. aastal Uus-Assüüria alistanud Ahhemeniidide riigi kuningas Kyros II lubas juutidel kodumaale naasta. Nebukadnetsar II alistas Mesopotaamia, Süüria, Juudamaa, taastas Paabeli linna, rajas Paabeli torni ja kuulsad rippuvad aiad. Võitluses Juuda kuningriigi vastu hävitas 586 aastal eKr Jeruusalemma ja küüditas juudid Paabelisse asumisele.
Kitale

Kitale on linn Keenias, Trans Nzoia maakonna halduskeskus. Kuni märtsini 2013 oli Kitale Rift Valley provintsi Trans Nzoia ringkonna keskus. Linn asub 2100 m kõrgusel merepinnast. 2007. aastal elas linnas 220 000 inimest. Linn asutati 1908. aastal. Linna kasvule aitas kaasa sinna 1926. aastal jõudnud raudtee. Kitale on tähtsaks keskuseks ümbritsevale põllumajanduspiirkonnale.
Menes

Menes (egiptuse keeles Meni; kreeka keeles Μήνης; araabia keeles مينا) (umbes 3100 eKr) oli Vana-Egiptuse esimene kuningas ehk vaarao. Ta ühendas Ülem-Egiptuse ja Alam-Egiptuse üheks riigiks ja teda peetakse Egiptuse I dünastia rajajaks. Menes rajas ka Memphise linna, millest sai Egiptuse pealinn. Heagy, Thomas C. (2014), "Who was Menes?", Archeo-Nil, 24: 59–92 {{citation}}: vigane väärtus: |ref=harv (juhend). [1]
Ui jõgi

Ui on jõgi Venemaa Aasia-osas. Algab Baškortostanis Uurali idanõlvult. Ülemjooksul voolab kakku. Laskunud Lääne-Siberi madalikule, voolab itta. Suubub vasakult Tobolisse. Jõe pikkus on 462 km. Jõe kaldal asub Troitski linn.
Vallo Reimaa

Vallo Reimaa (sündinud 8. mail 1961 Kosel) on Eesti poliitik ja pedagoog. Ta oli 5. aprillist 2007 kuni 23. jaanuarini 2008 Andrus Ansipi teises valitsuses regionaalminister. Ta on Isamaa ja Res Publica Liidu liige. 20. jaanuaril 2008 kutsus IRL-i volikogu ta regionaalministri kohalt tagasi. Vallo Reimaa on lõpetanud 1979. aastal Kose Keskkooli ning 1986. aastal Tartu Riikliku Ülikooli ajaloo ja ühiskonnateaduste õpetajana. 1982–1986 Puhja Keskkooli õpetaja 1986–1990 Kohtla Põhikooli direktori asetäitja õppealal 1991–1998 Jõhvi linnavalitsuse haridus- ja kultuurinõunik 1994–2005 Virumaa Kõrgkooli, Majandusõiguse ja Politoloogia Instituudi, Kohtla-Järve Polütehnikumi, TTÜ Kohtla-Järve Kolledži, Erakolledži Futurum-2 ja Tallinna Ülikooli lektor 1999. aastast Jõhvi linnavolikogu liige, alates 2002. aastast esimees 1999–2007 Jõhvi Gümnaasiumi direktor 2007–2008 regionaalminister 2012–2015 Tartu Tamme Gümnaasiumi direktor 2015–2023 Tartu Tamme Kooli direktor 2005 Ida-Virumaa teenetemärk 2006 Valgetähe IV klassi teenetemärk "Arhiivikoopia" (PDF). Originaali (PDF) arhiivikoopia seisuga 28. märts 2015. Vaadatud 8. märtsil 2015.{{netiviide}}: CS1 hooldus: arhiivikoopia kasutusel pealkirjana (link) Vallo Reimaast Siseministeeriumi kodulehel "IRL-i üllatusminister: Jõhvi koolijuht" Eesti Päevaleht, 30. märts 2007 "Regionaalminister sattus erakonnas kriitikatule alla" Postimees, 17. jaanuar 2008
Cathy Freeman

Cathy Freeman (õieti Catherine Astrid Salome Freeman; sündinud 16. veebruaril 1973 Mackays (Queensland)) on Austraalia endine naiskergejõustiklane (sprinter). Cathy Freemani karjäär algas 1990 Rahvaste Ühenduse mängudel, kui ta 16-aastaselt aitas Austraalia naiskonnal võita 4×100 m teatejooksu. Samal aastal valiti ta Austraalia aasta nooreks ja õige pea järgnes aasta aborigeeni auhind. Järgmise edusammuna võitis Freeman 1994 Rahvaste Ühenduse Mängudel 200 m ja 400 m jooksu ning tekitas kõneainet, kui lehvitas auringi tehes nii Austraalia kui ka aborigeenide lippu. 1995. aasta maailmameistrivõistlustel kõrvetas kogenematu piiga end kiire algusega ja jäi neljandaks. 1996. aasta suveolümpiamängudel sai Freeman Atlantas hõbemedali. Temast kiirem oli prantslane Marie-José Pérec. 1997 tuli ta maailmameistriks 400 m jooksus (49,77) ja valiti Austraalia aasta inimeseks. 1999 tegi Freeman ajalugu ja võitis teist korda 400 m jooksus maailmameistrivõistlused (49,67). 2000. aasta olümpiamängudel Sydneys oli Cathy Freemanil suur vastutus, sest kogu rahvas ootas temalt olümpiavõitu 400 m jooksus. Enne võistlust oli tal austav ja väärikas ülesanne süüdata olümpiatuli. Hoolimata tohutust survest suutis Cathy keskenduda oma jooksule ja tuli olümpiavõitjaks. 15. juulil 2003 teatas Freeman, et lõpetab jooksjakarjääri. 1996 Atlanta hõbemedal 400 m jooksus 48,63 2000 Sydney olümpiavõitja 400 m jooksus 49,11 1997 Ateena maailmameister 400 m jooksus 49,77 1999 Sevilla maailmameister 400 m jooksus 49,67 1990 Auckland kuldmedal 4×100 m teatejooksus 43,87 1994 Victoria kuldmedal 200 m jooksus 22,25 kuldmedal 400 m jooksus 50,38 hõbemedal 4×100 m teatejooksus 43,43 2002 Manchester kuldmedal 4×400 m teatejooksus 3.25,63 Cathy Freeman on 164 cm pikk ja kaalus sportlasena 53 kg. Koduleht Cathy Freeman Rahvusvahelise Kergejõustikuliidu kodulehel (inglise)
Eduard Mörike

Eduard Mörike (8. september 1804 Ludwigsburg – 4. juuni 1875 Stuttgart) oli saksa romantiline luuletaja, tõlkija ja vaimulik. Ta on švaabi luulekoolkonna esindaja. Teda on peetud ka biidermeieri tüüpiliseks esindajaks. Mörike luuletusi on viisistanud Hugo Wolf. "Mozarti reis Prahasse" (novell). Saksa keelest tõlkinud Helmi Silvet; järelsõna: Edla Valdna. Sari Klassikalised lood, Eesti Raamat, Tallinn 1971
Sturmbannführer

Sturmbannführer ehk SS-Sturmbannführer (lühendatult Stubaf) oli sõjaväeline auaste Kolmanda Riigi SS-is, SA-s ja SD-s, mis vastas teiste riikide relvajõududes majori auastmele, Wehrmachtis Major'ile. Sturmbannführer'ist ühe auastme võrra madalamal oli Hauptsturmführer ja ühe astme võrra kõrgemal Obersturmbannführer.
Hauptsturmführer

Hauptsturmführer ehk SS-Hauptsturmführer oli sõjaväeline auaste Kolmanda Riigi SS-is, SA-s ja SD-s , mis vastas teiste riikide relvajõududes kapteni auastmele, Wehrmachtis Hauptmann'ile. Hauptsturmführer'ist ühe auastme võrra madalam oli Obersturmführer ja kõrgem Sturmbannführer.
Oberleutnant

Oberleutnant (otsetõlkes ülemleitnant) oli Wehrmachti ja politseiüksuste sõjaväeline auaste. Oberleutnant vastas leitnandile ja SSis ning SDs Obersturmführerile. Oberleutnandist ühe astme võrra kõrgemal oli Hauptmann ning ühe astme võrra madalamal Leutnant.
Obersturmführer

Obersturmführer ehk SS-Obersturmführer oli sõjaväeline auaste Kolmanda Riigi SS-is, SA-s ja SD-s , mis vastas teiste riikide relvajõududes leitnandi auastmele, Wehrmachtis Oberleutnant'ile. Obersturmführer'ist ühe auastme võrra kõrgemal oli Hauptsturmführer ja madalamal Untersturmführer.
Trans Nzoia maakond

Trans Nzoia maakond on 1. järgu haldusüksus (maakond) Keenias. Aastani 2010 oli ta 2. järgu haldusüksus (ringkond) endises Rift Valley provintsis. Maakond asub Nzoia jõe ja Elgoni mäe vahel. Maakonna keskus on Kitale.
Kõvera järv

Kõvera järv (ka Orava Kõverajärv) on järv Võrumaal Kõvera külas. Kõvera järv asub Orava raudteejaamast 2 km kagu pool, järv on põhja-lõuna suunas piklik, kus põhjaosa on kõverdunud lääne suunas. Kõige sügavam koht asub järve põhjaosas, samas on ka lõunaosa sügavus kuni 12,5 meetrit. Kõvera järv keskkonnaportaalis Kõvera järv veebiportaalis eestigiid.ee
México

México [m'ehhiko] ehk Ciudad de México ('México linn') on Mehhiko pealinn. Inglise keeles tarvitatakse nime Mexico City [meksiko siti], et teha vahet pealinna nimel ja riigi nimel (Mexico). Erinevalt inglise keelest ei ole eesti keeles sellist eristamisvajadust: riigi nimi on Mehhiko, pealinna nimi México. Nimest Ciudad de México on tuletatud lühend CDMX, mida kasutatakse laialdaselt linnale viitamiseks. Linna tunnusfraasina kasutatakse fraasi la Ciudad de la Esperanza 'lootuse linn'. México asub mägedevahelises nõos Mehhiko kiltmaal, 2240 meetri kõrgusel üle merepinna. Elanike arv oli 2004. aasta seisuga 8,6 miljonit ja see kasvab. 2010. aasta seisuga oli elanike arv 8,85 miljonit. Terves México linnastus elas aga 2010. aasta seisuga 21,2 miljonit inimest. Linna rajasid hispaanlased 1521. aastal vallutatud asteekide pealinna Tenochtitláni kohale. Linn on iseseisva Mehhiko pealinn aastast 1821. México ajalooline linnasüda ja Xochimilco linnaosa kanalid on arvatud UNESCO maailmapärandi nimistusse. Vaatamisväärsuste sekka kuuluvad näiteks Palacio de Bellas Artes, Chapultepeci loss, Torre Latinoamericana ja Mehhiko revolutsiooni mälestusmärk. Linnas asub kokku 128 muuseumi, millest tähelepanuväärsemad on riiklik antropoloogiamuuseum ja Soumaya muuseum. https://www.inegi.org.mx/programas/ccpv/2020/  México – pildid, videod ja helifailid Wikimedia Commonsis
Tähk-vesikuusk

Tähk-vesikuusk (ka tähkjas vesikuusk ja päine vesikuusk; Myriophyllum spicatum) on veesisene taim, kes kasvab seisvas või aeglasevoolulises vees. Roosad õied on männases. Lehed on kamjad, enamasti 4 kaupa männases. Kasvab kuni 3 m pikkuseks. Tähkja vesikuuse areaal on Euroopa, Aasia ja Põhja-Aafrika. Seda kasvatatakse ka akvaariumitaimena. Myriophyllum spicatum (Spiked Water-milfoil). iucnredlist.org. Vaadatud 14.03.2024 Tähk-vesikuusk andmebaasis eElurikkus
Kross (ratsasport)

Kross on ratsaspordiala, kus hobune ja ratsutaja (koos nimetatakse ratsanik) peavad ületama kinniseid takistusi. See sisaldab parkuuri ja kinnisimetsatakistusi.
Cambridge

Cambridge on ülikoolilinn Inglismaal East Anglias, Cambridgeshire'i krahvkonna keskus. Ta asub 80 km Londonist kirdes. Cambridge'is asub üks kahest tuntumast Inglismaa ülikoolist, 1209. aastal asutatud Cambridge'i ülikool. Linnas asub teinegi ülikool, Anglia Ruskini ülikool. Kokku õpib Cambridge'is üle 30 000 üliõpilase. Cambridge sai linnaõigused alles 1951. aastal, sest linnas ei ole katedraali. Cambridge'i Püha Haua kirik http://neighbourhood.statistics.gov.uk/dissemination/LeadKeyFigures.do?a=7&b=6275044&c=cambridge&d=13&e=62&g=6405296&i=1001x1003x1032x1004&m=0&r=1&s=1488900139499&enc=1 Cambridge'i koduleht
440

440. aasta ◄ | 4. sajand | 5. sajand | 6. sajand | ► ◄ | 410. aastad | 420. aastad | 430. aastad | 440. aastad | 450. aastad | 460. aastad | 470. aastad | ► ◄◄ | ◄ | 436 | 437 | 438 | 439 | 440 | 441 | 442 | 443 | 444 | ► | ►► Rooma peapiiskopiks sai Leo, kes võttis endale kirikupea positsiooni ja paavsti nime. ... 17. veebruar – Mesrop Maštotsh, armeenia vaimulik ja kultuuritegelane Sixtus III, 44. Rooma paavst